The Mummy: Tomb of the Dragon Emperor (títol orichinal en anglés, en aragonés A momia: a tomba de l'emperador Dragón, enguerada en Aragón con o suyo títol traduciu enta lo idioma castellano de La momia: la tumba del emperador Dragón) ye una cinta de cine estausunidense de l'anyo 2008 de cine d'acción y aventuras fantasticas dirichida por Rob Cohen seguntes un guión orichinal de Alfred Gough y Miles Millar (encara que basau en os personaches creyaus por Stephen Sommers, Lloyd Fonvielle y Kevin Jarre), con una Banda Sonora Orichinal de Randy Edelman, una dirección de fotografía de Simon Duggan y una producción cinematografica de Stephen Sommers, Sean Daniel, Bob Ducsay y James Jacks ta las productoras Universal Pictures, Relativity Media, The Sommers Company y Alphaville Films, y con un elenco d'actors a on destacan en os suyos papels principals Brendan Fraser, Jet Li, Maria Bello, John Hannah, Michelle Yeoh, Russell Wong, Liam Cunningham, Luke Ford y Isabella Leong. Se tracta d'a tercera cinta d'a clamada "Trolochía d'a momia", dezaga de The Mummy (1999, Stephen Sommers) y The Mummy Returns (2001, Stephen Sommers), encara que tenió posteriorment continidat como franquicia cinematografica con The Mummy (2017, Alex Kurtzman).

The Mummy: Tomb of the Dragon Emperor ye una cinta que recibió criticas mas que mas negativas, encara que estió un exito de publico y recibió nominacions y premios menors. S'ambienta en Xangai y atros puestos de China en o sieglo III aC (mientres a dinastía Qin) y en 1946 y en Anglaterra en 1946; y lo suyo rodache s'escaició en China y Mont-reyal (Canadá). Conta la historia de Qin Shi Huang, emperador de China, qui teneba grans ambicions pero nomás que una vida mortal ta fer-las realidat y decidió fer servir a una bruixa ta obtener a inmortalidat, pero ista no se plegó en os suyos deseyos. Dos mil anyadas dimpués, un choven arqueologo troba la suya tomba pero no sabe cualo ye yo periglo que se i amaga; antiparte, sus pais se veyen involucraus (encara que éls ya tienen experiencia en a luita contra las momias retornadas a la vida) mesmo que una misteriosa choven chinesa. D'atra man, l'emperador troba aliaus en bel sinyor d'a guerra chinés ultranacionalista y militarista que busca engrandecer China.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 2008.
Cintas de 2008.
The Mummy: Tomb of the Dragon Emperor